
Sa nu merg după un străin, 
Doamne, niciodată, 
chiar de-aş fi silit prin chin, 
ori pe-un drum cu flori de 
crin, 
să nu merg după-un străin, 
ci să calc deplin, deplin, 
urma Ta curată! 

Sa-nţeleg chemarea Ta 
pururea prin lume, 
Zilnic s-o pot asculta 
şi sa nu m-abat din ea, 
să-nţeleg chemarea Ta, 
ca să-ţi pot mereu 'nâlţa, 
Doamne, sfântul Nume! 

Să n-aduc pe-Altarul sfânt, 
foc străin de Tine, 
ci aprins de-al Tău Cuvânt, 
vreau să ard cu tot ce sunt, 
să n-aduc pe-Altarul sfânt, 
un amestec de pământ, 
ci sfinţit, pe Tine! 

Doamne, să măâ-ncred 
deplin, 

in cereasca-Ţi Mână, 

mă pazeşte de străin, 
ochii-n ochii Tăi să-i ţin, 
paşii-mi calce mai senin, 
şi pe drumul Tău divin, 

pururi să rămână! 


